  Майя Бывальцева Можгалэн кар думаез карлы тӧрое Михаил Трофимовез бырйиз. Со сярысь Ивортодэтъя «Удмуртия» агентстволы вераз муниципалитетысь тӧролэсь, кар думалэсь но администрациезлэсь ужзэс радъянъя управленилэн кивалтӥсез Людмила Романюк. Камбаркаысь хими ожтӥрлыкез быдтонъя объектлэн начальникез понна сессие лыктэм 24 депутатъёс пӧлысь 23-ез куаразэс сётӥзы. Одӥгез мылкыдзэ веранлэсь возиськиз. Трофимовен вожвылъяськись кандидатлы, «Эгра» муниципал кылдытэтлэн тӧроезлы Олег Зоновлы, дурбасьтӥсьёс ӧй вал. Тодэ вайытом, карлы тӧроез быръёнъя конкурс выльысь ялэмын вал. Нырысетӥ конкурсын депутатъёслэн куараоссы кык кандидатъёс понна огмындаен люкиськизы.  Тегъёс: Политика Можга быръёнъёс Удмуртия КарДума  